Karl Göte Bejemark

Karl Göte Bejemark (født 23. april 1922 i Ånge kommune, død 25. september 2000) var en svensk skulptør og illustratør, kjent for flere offentlige arbeider og som professor ved Konstakademien 1971-78.

Bejemark studerte ved Konstakademien 1954-59. Hans verk fra 1950- og 1960-årene var abstrakte skulpturer, slik som  Fordon i corteenstål på Eriksbergsplan i Stockholm 1973. På slutten av 1960-tallet gikk han bort fra det abstrakte og laget en rekke humoristisk-realistiske helfigurskulpturer i tre og bronse av kjente svensker. Av portrettene kan nevnes Nils Ferlin (1975 og 1982), Greta Garbo (Moderna Museet), Evert Taube (Gamla stan 1985) og «Sven Jerring intervjuar Gunder Hägg» (1994) foran Sveriges Radio. 

Bejemarks arbeider finnes på Nationalmuseum, Moderna Museet, Eskilstuna museum og Skissernas museum, Lund. Han ble tildelt Prins Eugen-medaljen i 1985.

Referanser

Kategori:Svenske billedhuggere
Kategori:Svenske illustratører